SCB Financial Markets คาดกรอบเงินบาทวันนี้ 33.75-34.05 บ./ดอลลาร์
SCB Financial Markets คาดเงินบาทวันนี้ (9 พ.ค.66) เคลื่อนไหวในกรอบ 33.75-34.05 บาท/ดอลลาร์
SCB Financial Markets คาดเงินบาทวันนี้ (9 พ.ค.66) เคลื่อนไหวในกรอบ 33.75-34.05 บาท/ดอลลาร์
9 พ.ค. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (9 พ.ค.66) เคลื่อนไหวในกรอบ 33.75-34.05 บาท/ดอลลาร์ โดยค่าเงินดอลลาร์เคลื่อนไหวในกรอบแคบ นักลงทุนรอดูการเปิดเผยตัวเลขเงินเฟ้อสหรัฐในคืนวันพุธนี้
ในขณะที่เมื่อวานนี้ รายงานตัวเลขภาคการผลิตโรงงานของเยอรมันออกมาต่ำกว่าที่คาด ทำให้เกิดความกังวลต่อเศรษฐกิจฝั่งยุโรป อย่างไรก็ตามตลาดมองว่าธนาคารกลางยุโรป (ECB) ยังคงมีโอกาสขึ้นดอกเบี้ยต่อยาวนานกว่าธนาคารกลางสหรัฐ (เฟด) ทำให้ค่าเงินยูโรยังคงแข็งค่าขึ้นมาเทียบกับค่าเงินดอลลาร์ เช่นเดียวกับค่าเงินปอนด์ที่ปรับแข็งค่าขึ้นต่อเนื่อง เนื่องจากคาดว่าจะมีการปรับขึ้นดอกเบี้ยในการประชุมของธนาคารกลางอังกฤษวันพฤหัสบดีนี้